पाएं अपने शहर की ताज़ा ख़बरें और फ्री ई-पेपरडाउनलोड करें
संभाग के सबसे बड़े राजीव गांधी पीजी कॉलेज के प्राचार्य प्रो. एस के त्रिपाठी 30 अप्रैल को सेवानिवृत्त हो गए। रिटायरमेंट से एक दिन पहले ही वे कोरोना संक्रमित हो गए, जिससे प्रभार सौंपने कॉलेज नहीं जा सके। उन्होंने खुद उच्च शिक्षा आयुक्त से फोन पर बात कर उन्हें स्थिति से अवगत कराया। फोन पर आयुक्त के मौखिक आदेश के बाद उन्होंने घर से ही अपना प्रभार कॉलेज की हिंदी विभाग की सीनियर प्रोफेसर डॉ. रशीदा परवेज को सौंप दिया। त्रिपाठी ने बताया कि स्वस्थ होने के बाद वे विधिवत प्रभार सौंप देंगे। बता दें कि त्रिपाठी राजीव गांधी पीजी कॉलेज से इतिहास विषय में पीजी की पढ़ाई की थी। उच्च शिक्षा में अध्यापन के कार्य से जुड़ने के बाद प्रदेश के कई काॅलेजों में सेवा दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn